*1.«Όλες οι δραστηριότητες του ανθρώπου, που στρέφονται σε κάθε τοµέα (οι­κονοµικό, κοινωνικό, πολιτικό, επιστηµονικό, ηθικό, καλλιτεχνικό, θρησκευ­τικό) είναι εκφράσεις της ζωής και του πολιτισµού, γι' αυτό στοιχειοθετούν αυτό που αποκαλούµε πολιτισµική παράδοση. Λόγου χάρη: το άροτρο, η κοινοτική οργάνωση, το νοµοθετικό πλαίσιο, η δράση του πολίτη, οι λα­τρευτικές εκδηλώσεις, η τέχνη, όλα αυτά εκφράζουν την ανθρώπινη προ­σπάθεια, αποκαλύπτουν τη ζωή µιας κοινωνίας, διατηρούνται αυτούσια ή µεταβάλλονται και αναµορφώνονται µε την πάροδο του χρόνου ή επιζούν µόνο ως σύµβολα στη µνήµη των λαών, ως έκφραση της δηµιουργικότητάς τους, ως πολιτισµική περιουσία.»*

***2.*** *«Δεν αντιλαµβάνεστε ούτε υπολογίσατε ποτέ µέχρι τώρα τίνος είδους άνθρωποι είναι οι Αθηναίοι, εναντίον των οποίων θα πολεµήσετε, και πόσο διαφέρουν από σας σε όλα. Αυτοί, από τη µια µεριά, είναι νεωτεριστές και ικανοί να προγραµµατίζουν και να εκτελέσουν στην πράξη όσα αποφασί­σουν. Εσείς, από την άλλη, είστε ικανοί και να διατηρείτε αυτά που υπάρ­χουν και να µην επινοείτε τίποτε και να µην ικανοποιείτε ούτε τις στοιχειώ­δεις ανάγκες. Αυτοί πάλι είναι τολµηροί σε σύγκριση µε τη δύναµή τους και είναι ριψοκίνδυνοι παρά τις αντίθετες υπαγορεύσεις της λογικής και είναι αισιόδοξοι στις δυσκολίες. Ενώ δική σας συνήθεια είναι να κάνετε λιγότερα από όσα µπορείτε και να µην έχετε εµπιστοσύνη ούτε στις βέβαι­ες λύσεις της λογικής και να νοµίζετε ότι δε θα απαλλαγείτε ποτέ από τα δεινά. [. .. ]»*

 *Θουκυδίδης, Ιστορία, Α.70*

*3. «Εγώ λοιπόν εκ πρώτοις νοµίζω πως είναι δίκαιο να επαναφέρουµε στην ε­ξουσία το δηµοκρατικό κόµµα της Ρόδου. Ωστόσο, κι αν ακόµη δεν ήταν δι­καιο, κάθε φορά που έρχονται στο νου µου οι ενέργειες εκείνων, αισθάνο­µαι καθήκον µου να σας προτρέπω στην επιχείρηση αυτή. Και γιατί αυτό; Διότι, άνδρες Αθηναίοι, αν όλοι γενικώς σπεύδουν να πράττουν τα δίκαια, εί­ναι ντροπή µόνο εµείς να αντιδρούµε. Αν όµως όλοι οι άλλοι µηχανεύονται τρόπους να καταστρατηγoύν το δίκαιο και µόνο εµείς προβάλλουµε ως πρόσχηµα της απραξίας µας τη δικαιοσύνη, αυτό δεν το θεωρώ δικαιοσύνη αλλ' ανανδρία, αφού διαπιστώνω ότι όλοι γενικώς εξασφαλίζουν το δίκαιό τους ανάλογα µε τη δύναµη που διαθέτουν.»*

 *Δηµοσθένης, Υπέρ της Ροδίων Ελευθερίας, 28*

*4. «Διαφήµιση είναι η γνωστοποίηση στο κοινό µε διάφορα µέσα (διαλαλητές, έντυπα, ραδιόφωνο, τηλεόραση κτλ.) των ιδιοτήτων που χαρακτηρίζουν ένα προϊόν µε σκοπό την προβολή και την αύξηση των πωλήσεών του. Ωστόσο, ο ορισµός της διαφήµισης ως γνωστοποίησης δεν ανταποκρίνεται ούτε στο ελάχιστο στη σηµερινή µορφή της διαφήµισης. Και αυτό γιατί µπορεί η δια­φήµιση να ξεκίνησε και να αναπτύχθηκε σαν φαινόµενο συνδεδεµένο στενά µε την οικονοµική ζωή των επιχειρήσεων, ωστόσο σήµερα επιτελεί κι άλλες πρόσθετες λειτουργίες, έµµεσα αλλά αποτελεσµατικά.»*

***5.*** *«Την εξουσία πλέον κατείχαν τέσσερα πρόσωπα. Ο Διοκλητιανός ανέλαβε τη διοίκηση των ανατολικών επαρχιών µε έδρα τη Νικοµήδεια της Μικράς Ασίας, ο Μάξιµος τη διοίκηση της Ιταλίας και της Αφρικής µε έδρα το Με­διόλανο (σηµερινό Μιλάνο), ο Γαλέριος των βαλκανικών επαρχιών µε έδρα το Σίρµιο της Σερβίας και ο Κωνσταντίνος ο Χλωρός των δυτικών επαρχιών µε έδρα τους Τρεβήρους (Trier) της βορειοανατολικής Γαλατίας. Η Ρώµη έ­παψε πια να είναι το κέντρο της αυτοκρατορίας.»*

***6.*** *«Ο φανατισµός αποτελεί γενικά ένα αρνητικό κοινωνικό φαινόµενο, το οποίο όµως επιδρά αρνητικά και στη διαµόρφωση της προσωπικότητας του ατό­µου. Ο φανατισµένος άνθρωπος υποστηρίζει ιδέες χωρίς προηγουµένως να τις έχει αξιολογήσει µε τη λογική του. Διαµορφώνει κατ' αυτόν τον τρόπο µια προσωπικότητα µονόπλευρη και µονοδιάστατη. Οι απόψεις που υπο­στηρίζει δεν τεκµηριώνονται µε ορθά επιχειρήµατα και δεν αισθάνεται την ανάγκη να αποδείξει όλα όσα πρεσβεύει µε γνώµονα τη λογική. Επιπλέον, είναι εριστικός προς τους συνανθρώπους του, καθώς προσπαθεί πεισµατι­κά να τους πείσει για τις απόψεις του και πολλές φορές χρησιµοποιεί ακό­µα και αθέµιτα µέσα. Έτσι, το φανατισµένο άτοµο δύσκολα µπορεί να συµ­βιώσει αρµονικά µε τους συνανθρώπους του.»*

***7.*** *«Παροµοίωσαν τον άνθρωπο, δηλαδή κάθε µέλος της δηµοκρατούµενης κοινότητας, µε τα πετραδάκια του ψηφιδωτού. Το καθένα κρατά µέσα στην ατέλειά του το δικό του χρώµα και σχήµα. Το ένα συµπληρώνει το άλλο και όλα µαζί το σύνολο. Μέσα στο σύνολο και για το σύνολο έχει το καθένα τους την ξεχωριστή του θέση και παίρνει την αξία του. Το ένα δεν µπορεί να αντικαταστήσει το άλλο. Ωστόσο, αυτή η ανοµοιότητα προσδίδει στο καθέ­να την αξία του. Αν όλα τα πετραδάκια ήταν όµοια κι απαράλλακτα το ένα µε το άλλο, τότε το καθένα θα µπορούσε να αντικατασταθεί από τον οποιον­δήποτε τυχόντα αντιπρόσωπό του. Το ίδιο παρατηρείται και στους ανθρώ­πους µέσα σε µια σωστή κοινότητα. Ο ένας δε µοιάζει µε τον άλλον. Αν οι άνθρωποι ήταν τέλεια κι απαράλλακτα όµοιοι, τότε ο καθένας θα µπορούσε να αντικατασταθεί από τον άλλον, από τον οποιονδήποτε δηλαδή τυχόντα αντιπρόσωπό του.»*

 *Ι.Ν. Ξηροτύρης (από άρθρο δηµοσιευµένο σε εφηµερίδα)*

***8.*** *«Είναι γεγονός πως οι νεοέλληνες διαβάζουν όλο και λιγότερο πια. Κι αυτή η μείωση της αναγνωστικής διάθεσης οφείλεται κατά κύριο λόγο στην ευρεία διάδοση των μέσων μαζικής ενημέρωσης. Κουρασμένος ψυχικά και σωµατικά από τους γρήγορους ρυθµούς ζωής που του έχει επιβάλει η σύγ­χρονη καταναλωτική κοινωνία, προτιµά να περνά τον ελεύθερο του χρόνο παρακολουθώντας τηλεόραση ή ακούγοντας ραδιόφωνο παρά διαβάζο­ντας. Η τηλεόραση και το ραδιόφωνο τον ψυχαγωγούν, τον ενηµερώνουν και τον διασκεδάζουν, χωρίς ωστόσο να απαιτείται να χρησιµοποιεί τις πνευ­µατικές του δυνάµεις. Ο άνθρωπος είναι εκτεθειµένος στα µηνύµατα που η τηλεόραση -κυρίως- εκπέµπει, στα οποία όµως δεν ασκεί κριτική. Αντίθετα, κατά τη µελέτη ενός βιβλίου βρίσκεται σε εγρήγορση. Σε µια τέτοια όµως διαδικασία ο σύγχρονος άνθρωπος δεν είναι διατεθειµένος να µπει, εφόσον για την καθηµερινή -ψυχική- κόπωση αναζητά µια εύκολη εκτόνωση. Δικαι­ολογηµένα λοιπόν οι Έλληνες δεν έχουν πια καλή σχέση µε το βιβλίο.»*